b'\n_START_ARTICLE_\nP\xc3\xa4rja Nirk\n_START_PARAGRAPH_\nP\xc3\xa4rja Nirk (aastani 1971 P\xc3\xa4rja Ojari; 18. juuli 1936 Tallinn \xe2\x80\x93 30. juuni 1994 Tallinn) oli Eesti keemik.\n_START_SECTION_\nElulugu\n_START_PARAGRAPH_\nP\xc3\xa4rja Nirk oli pangaametniku t\xc3\xbctar, Tavi Nirgi abikaasa._NEWLINE_1955. aastal l\xc3\xb5petas Nirk Tallinna 1. Keskkooli ja 1960 T\xc3\x9c \xc3\xbcldise ja anorgaanilise keemia osakonna. 1968\xe2\x80\x931971 \xc3\xb5ppis ta Keemia Instituudi sihtaspirantuuri Moskvas NSVL TA N. S. Kurnakovi nimelises Keemia Instituudis, kus kaitses 1971 ka keemiakandidaadi kraadi. Ta oli 1971\xe2\x80\x931975 Keemia Instituudi nooremteadur, 1975\xe2\x80\x931992 P\xc3\xb5llumajandusministeeriumi Aianduse Teadusliku Uurimise Kesklabori sektori juhataja, 1992\xe2\x80\x931994 Rahvusvahelise Taime- ja Saasteuuringute Labori teadur.\n_START_SECTION_\nTeadust\xc3\xb6\xc3\xb6\n_START_PARAGRAPH_\nP\xc3\xa4rja Nirk uuris ioonide h\xc3\xbcdratsiooni, heitvete settemudade kasutamise v\xc3\xb5imalusi, mikro- ja makroelementide m\xc3\xa4\xc3\xa4ramist taimedes ja muldades, nitraatide m\xc3\xa4\xc3\xa4ramist puu- ja k\xc3\xb6\xc3\xb6giviljades.'